Philippus, Dei gratia Francorum rex. Noverint universi præsentes pariter et futuri quod nos, Stephano, decano, totique capitulo Senonensis ecclesiæ, concessimus quod ipsi possint facere duo molendina in duobus archiis pontis qui est apud Pontes-supra-Yonam, scilicet in archia quæ est contigua ville de Pontibus, et in illa archia quæ est contigua illi archiæ quæ est juxta terram versus Senones. Dicti, vero, decanus et capitulum Senonenses nobis creantaverunt, et inde nobis literas suas patentes dederunt quod neque desuper illas prædictas archias, neque subtus aliquid facient quod possit aliquo modo nocere illis tribus archiis quæ remanent vacuæ in perpetuum in ipso ponte, pro passagio navium. Quod ut firmum sit etc. Actum Parisiis, anno ab incarnatione Domini millesimo ducentesimo tertio-decimo, mense martio.